CELEX: 32010R0310
Language: da
Date: 2010-04-09 00:00:00
Title: Kommissionens forordning (EU) nr. 310/2010 af 9. april 2010 om tarifering af varer i den kombinerede nomenklatur

15.4.2010   
            
            
               DA
            
            
               Den Europæiske Unions Tidende
            
            
               L 94/27
            
         KOMMISSIONENS FORORDNING (EU) Nr. 310/2010
   af 9. april 2010
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i den i kolonne 2 i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med EU-retten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 9. april 2010.
      
         
            For Kommissionen På formanden vegne
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Et apparat i form af en detektorportal, som anvendes i lufthavnes sikkerhedskontrol (såkaldt »massespektrometer«). Det anvendes til at påvise ulovlige stoffer såsom sprængstoffer og narkotika ved brug af ITMS-teknologi (Ion Trap Mobility Spectrometer).
                  Analysen er baseret på luftprøver, der passerer gennem en delvis gennemtrængelig membran og føres ind i et ionisationskammer, hvor en ionisationskilde afgiver betapartikler, der medfører iondannelse i gasfasen. Ionisationen pulseres derpå ind i et elektrondriftrør, hvor et elektrisk felt accelererer ionerne frem til en kollektor-elektrode. Prøven analyseres derefter på grundlag af den tid, som ionerne bruger til at nå kollektoren. Apparatet adskiller således de ioniserede dampe og måler derpå ionernes mobilitet i et elektrisk felt.
                  Apparatet anvender ikke optiske stråler.
               
               
                  9027 80 17
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 9027, 9027 80 og 9027 80 17.
                  Tarifering under pos. 9022 som et apparat, der anvender betastråler er udelukket, da strålerne kun anvendes i forberedelsesfasen til at ionisere prøven forud for analysen. Strålingen udgør kun den indledende fase af den kemiske analyseproces, der anvender spektrometri-teknologi.
                  Apparater til fysisk eller kemisk analyse — spektrometre — er nævnt udtrykkeligt under pos. 9027.
                  Da apparatet ikke anvender optiske stråler (ultraviolette, synlige, infrarøde), skal det tariferes under KN-kode 9027 80 17 som andre apparater til fysisk eller kemisk analyse.